wickkiey/tamil-wikipedia-chunked huggingface dataset:
# மா.சா.சுவாமிநாதன் ஆராய்ச்சி அறக்கட்டளை களப்பணி மையம், கன்னிவாடி

**மா.சா.சுவாமிநாதன் ஆராய்ச்சி அறக்கட்டளை களப்பணி மையம், கன்னிவாடி** என்ற அமைப்பு மா. சா. சுவாமிநாதன் ஆராய்ச்சி அறக்கட்டளையின் சார்பிலான களப்பணி மையம் ஆகும். இந்த களப்பணி மையத்தின் நோக்கம் விவசாயத்தின் நிலையான வளர்ச்சிக்கு அறிவியலைப் பயன்படுத்துதல் என்பதாகும்.
# மா.சா.சுவாமிநாதன் ஆராய்ச்சி அறக்கட்டளை களப்பணி மையம், கன்னிவாடி

## அமைவிடம்

இந்நிறுவனத்தின் தலைமை அலுவலகம் சென்னை, தரமணியில் அமைந்துள்ளது. இந்நிறுவனத்தின் கிளை அமைப்பானது திண்டுக்கல் மாவட்டம், ரெட்டியார்சத்திரம் தொகுதி, கன்னிவாடியில் பழனி சாலையில் அரசு ஆண்கள் மேல்நிலைப்பள்ளிக்கு எதிர்புறத்தில் அமைந்துள்ளது.  
மா.சா.சுவாமிநாதன் ஆராய்ச்சி அறக்கட்டளையின் கன்னிவாடி கிளை 1996ஆம் ஆண்டில் தொடங்கப்பட்டது. இது வசதியற்ற மற்றும் தேவைப்படும் மக்களுக்கு உதவுவதற்காக நிறுவப்பட்டது. தொடக்கத்தில், விதை கிராமத் திட்டம் கன்னிவாடியில் ஏற்றுக்கொள்ளப்பட்டது. இந்தத் திட்டத்தின் மூலம், 2500 விவசாயிகளுக்கு கலப்பின விதை உற்பத்தி தொழில்நுட்பத்திற்கான பயிற்சி அளிக்கப்பட்டது. வெண்டை, வெங்காயம், தக்காளி, சூரியகாந்தி விதை உற்பத்திக்கான பயிற்சி வழங்கப்பட்டது.
# மா.சா.சுவாமிநாதன் ஆராய்ச்சி அறக்கட்டளை களப்பணி மையம், கன்னிவாடி

## வரலாறு

1988 ஆம் ஆண்டு பேராசிரியர் மா.சா. சுவாமிநாதன் அவர்களால் நிறுவப்பட்ட மா.சா.சுவாமிநாதன் ஆராய்ச்சி அறக்கட்டளை (MSSRF), நிலையான கிராமப்புற மேம்பாட்டிற்காக அறிவியல் மற்றும் தொழில்நுட்பத்தைப் பயன்படுத்துவதில் உலகளாவிய அளவில் செயல்படத் தொடங்கியது.
# மா.சா.சுவாமிநாதன் ஆராய்ச்சி அறக்கட்டளை களப்பணி மையம், கன்னிவாடி

## நிறுவனர்

நிலையான விவசாயம் மற்றும் உணவுப் பாதுகாப்பில் ஒரு சிறந்த நிபுணரான பேராசிரியர் மா. சா. சுவாமிநாதன், இந்தியாவின் பசுமைப் புரட்சியின் சிற்பியாகக் கொண்டாடப்படுகிறார். 2024 ஆம் ஆண்டில், இந்தியாவின் மிக உயர்ந்த குடிமகன் விருதான பாரத ரத்னா விருது அவருக்கு வழங்கப்பட்டது. கன்னிவாடியில் உள்ள ஆராய்ச்சி மையம் சமூக வேளாண் பல்லுயிர் ஆராய்ச்சிக்காக அமைக்கப்பட்டுள்ளது.
# காகசுநகர்

**காகசுநகர்** (*Kagaznagar*) இந்தியாவின் அசாம் மாநிலத்திலுள்ள மோரிகாவன் மாவட்டத்தில் உள்ள இயாகிரோடு நகரத்தில் அமைந்துள்ள நகரியப் பகுதியாகும். நாகோன் காகித ஆலை நகரியம் என்ற பெயராலும் இப்பகுதி அழைக்கப்படுகிறது.
# காகசுநகர்

## அரசியல்

இயாகிரோடு, இயாகிரோடு சட்ட மன்றத் தொகுதிக்கு உட்பட்டதாகும். இது நவ்காங்கு மக்களவைத் தொகுதிக்கு உட்பட்ட பகுதியாகும்.
# காகசுநகர்

## போக்குவரத்து

நாகோன் காகித ஆலைக்கு முக்கிய போக்குவரத்து முறை சாலை வழியாகும். மாநில தலைநகரான குவகாத்திக்கும் இயாகிரோடுக்கும் இடையே பல பேருந்து சேவைகள் இயக்கப்பட்டன. பயணம் சுமார் இரண்டு மணி நேரம் ஆகும். இயாகிரோடு வழியாக செல்லும் சில தொடருந்து சேவை வசதியும் உள்ளன.
# இசுமார்ட் சுரங்கப்பாதை

**இசுமார்ட் சுரங்கப்பாதை** (ஆங்கிலம்; *Stormwater Management And Road Tunnel* (**SMART Tunnel**); மலாய்: &nbsp;*Terowong Jalan dan Pengurusan Air Banjir*) (**Terowong SMART**) என்பது மலேசியா, கோலாலம்பூரில் உள்ள ஒரு வெள்ள வடிகால் அமைப்பு; மற்றும் சாலை அமைப்பு ஆகும். மலேசிய நாட்டின் ஒரு பெரிய தேசிய திட்டமாகவும் *(Malaysian National Projects)* அறியப்படுகிறது.  
இந்தச் சுரங்கப்பாதை 9.7 கிமீ (6.0 மைல்) நீளம் கொண்டது. தென்கிழக்கு ஆசியாவின் மிக நீளமான மழைநீர் வடிகால் சுரங்கப் பாதையாகவும்; ஆசியாவின் இரண்டாவது மிக நீளமான சுரங்கப் பாதையாகவும் தடம் பதிக்கிறது.  
கோலாலம்பூரில் ஏற்படும் திடீர் வெள்ளப் பிரச்சினையைத் தீர்ப்பதற்கும்; புடு, சுங்கை பீசி சாலை மற்றும் லோக் யூ மேம்பாலத்தில் ஏற்படும் போக்குவரத்து நெரிசலைக் குறைப்பதற்கும் இந்த சுரங்கப்பாதை கட்டப்பட்டது. இந்த சுரங்கப்பாதையில், மழைநீர் சுரங்கப்பாதை மற்றும் வாகனப் போக்குவரத்து சுரங்கப்பாதை என இரண்டு கூறுகள் உள்ளன: அந்த வகையில் இதுவே உலகின் மிக நீளமான பல்நோக்கு சுரங்கப்பாதையாகவும் அறியப்படுகிறது.
# இசுமார்ட் சுரங்கப்பாதை

### ஐக்கிய நாட்டு சிறப்பு விருது

2011-ஆம் ஆண்டில், வெள்ள நீர் மற்றும் உச்ச நேரப் போக்குவரத்துப் பிரச்சினையை, புதுமை கலந்த தனித்துவமான முறையில் செயல்படுத்தியதற்காக ஐக்கிய நாட்டு அவையின் வாழிட சிறப்பு விருதை *(UN Habitat Scroll of Honor)* இசுமார்ட் சுரங்கப்பாதை பெற்றது.  
இந்தச் சுரங்கப்பாதை அம்பாங்கில் உள்ள கிள்ளான் ஆற்றுக்கு அருகிலுள்ள கம்போங் பெரெம்பாங் ஏரியில் தொடங்கி சாலாக் செலாத்தான் பகுதியில் *(Salak South)* உள்ள கெராயோங் ஆற்றுக்கு அருகிலுள்ள தாமான் தேசா ஏரியில் முடிகிறது. மலேசிய அரசாங்கத்தால் வழிநடத்தப்படும் இந்தச் சுரங்கப்பாதைத் திட்டத்தில் மலேசிய நெடுஞ்சாலை வாரியம் (**LLM**); நீர்ப்பாசனத் துறை; மலேசிய வடிகால் துறை உள்ளிட்ட பல அரசுசாரா நிறுவனங்கள் ஈடுபட்டு உள்ளன. மேலும் காமுடா பெர்காட் *(Gamuda Berhad)* மற்றும் எம்எம்சி கார்ப்பரேசன் பெர்காட் *(MMC Corporation Berhad)* ஆகிய தனியார் நிறுவனங்களும் இந்தக் கூட்டு முயற்சியில் பங்களித்து உள்ளன.
# இசுமார்ட் சுரங்கப்பாதை

## செயல்பாட்டு முறைமை

இந்தச் சுரங்கப்பாதையில் நான்கு செயல்பாட்டு முறைகள் மற்றும் சேமிப்பு திறன்கள் உள்ளன.
- **செயல்பாட்டு முறை 1:** வெள்ளப் பெருக்கு இல்லாத காலங்களில், வழக்கமான சாதாரண வெள்ள நீர் சுரங்கப் பாதைக்குள் திருப்பி விடப்படாது.
- **செயல்பாட்டு முறை 2:** இந்த முறை செயல்படுத்தப்படும் போது, வாகனங்கள் பயன்படுத்தும் சுரங்கப் பாதைக்கு அடியில் உள்ள புறவழிப்பாதையில் வெள்ளநீர் திருப்பி விடப்படும். இருப்பினும் இந்தக் கட்டத்தில் வாகனங்கள் பயன்படுத்தும் சுரங்கப் பாதை போக்குவரத்திற்கு திறந்திருக்கும்.
- **செயல்பாட்டு முறை 3:** இந்த முறை செயல்பாட்டில் இருக்கும்போது, வாகனங்கள் பயன்படுத்தும் அனைத்து சுரங்கப் பாதைளும் போக்குவரத்திற்கு மூடப்படும்.
- **செயல்பாட்டு முறை 4:** அனைத்து வாகனங்களும் வாகனப் பாதையிலிருந்து வெளியேறிவிட்டன என்பதை உறுதிசெய்த பின்னர், வெள்ள நீர் கடந்து செல்ல, நீர் புகாத இருப்புக் கதவுகள் தானியங்கி முறையில் இயக்கப்படும்.  
வெள்ளம் வடிந்த பிறகு, வாகனங்கள் பயன்படுத்தும் சுரங்கப்பாதை சரிபார்க்கப்பட்டு, பின்னர் சுத்தம் செய்யப்படும். வாகனங்கள் பயன்படுத்தும் சுரங்கப் பாதை மூடப்பட்ட 48 மணி நேரத்திற்குள்; மீண்டும் போக்குவரத்திற்கு திறக்கப்படும்.
# இசுமார்ட் சுரங்கப்பாதை

## தொழில்நுட்ப விவரக்குறிப்புகள்

### வெள்ளநீர் சுரங்கப்பாதை

- **கட்டுமானச் செலவு:** RM 1,887 மில்லியன் (US$ 514.6 மில்லியன்)
- **வெள்ளநீர் சுரங்கப்பாதை நீளம்:**
- **விட்டம்:** 13.2 மீ (43.3 அடி) (வெளிப்புற விட்டம்)
- **சுரங்கப்பாதை முறை:** சுரங்கப்பாதை துளையிடும் இயந்திரம் *(Tunnel Boring Machine)* (**TBM**)
- **துளையிடும் இயந்திர வகை:** குழம்பு கவசம்
# இசுமார்ட் சுரங்கப்பாதை

## தொழில்நுட்ப விவரக்குறிப்புகள்

### வாகன சுரங்கப்பாதை

- **வாகன சுரங்கப்பாதை நீளம்:**
- **கட்டமைப்பு வகை:** இரட்டை அடுக்கு
- **நீளம்:** சுல்தான் இசுமாயில் சாலை மற்றும் இம்பி சாலை
- **உட்பகுதி நீளம்:** துன் ரசாக் சாலை
- **இணைப்புகள்:** கோலாலம்பூர்–சிரம்பான் விரைவுச்சாலை இணைப்புகள் ; கம்போங் பாண்டான் சுற்றுச் சாலைக்கு அருகில் உள்ள கோலாலம்பூர் மாநகர மையம்; சுங்கை பீசி இராணுவ வானூர்தி நிலையத்திற்கு அருகில் உள்ள கோலாலம்பூர்–சிரம்பான் விரைவுச்சாலை
# இசுமார்ட் சுரங்கப்பாதை

## கூறுகள்

- உலகின் முதல் இரட்டை செயல்பாட்டுச் சுரங்கப்பாதை (வெள்ள நீர் மேலாண்மை & சாலை)
- மலேசியாவின் மிக நீளமான சுரங்கப்பாதை
- 9.7 கிமீ (6.03 மைல்) வெள்ள நீர் புறவழிச் சுரங்கப்பாதை
- 4 கிமீ (2.49 மைல்) வெள்ள நீர் சுரங்கப்பாதைக்குள் இரட்டை அடுக்கு வாகனப் பாதை
- சுரங்கப்பாதையின் வாகனப் பாதை இலகுரக வாகனங்களுக்கு மட்டுமே ஏற்றது; விசையுந்துகள் மற்றும் கனரக வாகனங்களுக்கு அனுமதி இல்லை
- தெற்கு நுழைவாயிலை நகர மையத்துடன் இணைக்கும் சுரங்கப்பாதையில் நுழைவு மற்றும் வெளியேறும் வாகனப் புறவழி இணைப்புகள்
- வெள்ள நீரை உடனடியாகத் திசை மாற்றும் செயல்திட்டம்
- சுரங்கத்திற்குள் வெள்ள நீர் சேமிப்பு நீர்த்தேக்கம்; வெள்ள நீரை மாற்றுவழியில் வெளியேற்ற இரட்டைக் கால்வாய்கள்
- இசுமார்ட் அமைப்பின் செயல்பாட்டு மேலாண்மை; கண்காணிப்பு; மற்றும் அண்மைய முறைமைகளுடன் அதிநவீன செயல்பாட்டுக் கட்டுப்பாட்டு அறை.
- தீ ஏற்பட்டால் விரைவாக அணுகக்கூடிய இரண்டு நவீன தீயணைப்பு வாகனங்கள்
# இசுமார்ட் சுரங்கப்பாதை

## சுங்கக் கட்டணம்

| கட்டணம்
(மலேசிய ரிங்கிட் (RM) |  |  |
| --- | --- | --- |
| 1 | தனியார் சிற்றுந்துகள்
<small> (இரண்டு அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் மற்றும் 2.4 மீட்டருக்குள் உயரம் கொண்டவை)</small> | 3.00 |
| 2 | கூடு உந்துகள் மற்றும் பிற சிறிய சரக்கு வாகனங்கள்
<small>(இரண்டு அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் மற்றும் 2.4 மீட்டருக்குள் உயரம் கொண்டவை)</small> |  |
| 3 | வாடகை உந்துகள்
<small>(இரண்டு அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் மற்றும் 2.4 மீட்டருக்குள் உயரம் கொண்டவை)</small> | } |
:**குறிப்பு:**
- வாடகை உந்துகள் தொட்டு செல் அட்டைகள் மூலமாக மட்டுமே சுங்கக் கட்டணங்களைச் செலுத்த முடியும்.
- தனியார் சிற்றுந்துகள்; கூடு உந்துகள்; சிறிய சரக்கு வாகனங்கள் தொட்டு செல் அட்டைகள், இஸ்மார்ட் அட்டைகள் *(SmartTAG)* அல்லது வானலை அடையாள அட்டை ஆகியவற்றின் மூலம் மட்டுமே சுங்கக் கட்டணங்களைச் செலுத்த முடியும். ரொக்கப் பணம் ஏற்றுக் கொள்ளப்படுவது இல்லை.
# நாதென்ட்லா மனோகர்

**நாதென்ட்லா மனோகர்** (*Nadendla Manohar*)(பிறப்பு: ஏப்ரல் 6, 1964) ஆந்திரப் பிரதேச அரசாங்கத்தில் குடிமைப் பொருட்கள், உணவு மற்றும் நுகர்வோர் விவகாரங்கள் துறை அமைச்சராகப் பணியாற்றி வரும் ஓர் இந்திய அரசியல்வாதி ஆவார். இவர் தெனாலி சட்டமன்றத் தொகுதியிலிருந்து சட்டமன்ற உறுப்பினராக உள்ளார். இவர் முன்னர் ஆந்திரப் பிரதேச சட்டமன்றத்தின் சபாநாயகராகப் பணியாற்றினார். தெலுங்கானா மாநிலம் உருவாவதற்கு முன்பு 2 சூன் 2014 அன்று ஐக்கிய ஆந்திரப் பிரதேசத்தின் கடைசி சபாநாயகராக இருந்தார். நாதென்ட்லா மனோகர் 4 சூன் 2011 அன்று ஆந்திரப் பிரதேச சட்டமன்றத்தின் 18ஆவது சபாநாயகராக பதவியேற்றார். இவர் ஆந்திரப் பிரதேசத்தில் இரண்டு முறை சட்டமன்ற உறுப்பினராகப் பணியாற்றியுள்ளார். 12 அக்டோபர் 2018 அன்று இவர் ஜனசேனா கட்சியில் சேர்ந்தார்.
# நாதென்ட்லா மனோகர்

## கல்வி

நாதென்லா மனோகர் ஐதராபாத்திலுள்ள உசுமானியா பல்கலைக்கழகத்தின் வணிகம் மற்றும் வணிக மேலாண்மைக் கல்லூரியில் முதுநிலை வணிக நிர்வாகவியல் பட்டதாரி ஆவார்.
# நாதென்ட்லா மனோகர்

## அரசியல் வாழ்க்கை

மனோகர் சூன் 2011 இல் சபாநாயகராக தேர்ந்தெடுக்கப்பட்டார். 2004 மற்றும் 2009 சட்டமன்றத் தேர்தல்களில் ஆந்திரப் பிரதேசத்தின் குண்டூர் மாவட்டத்தின் தெனாலி தொகுதியிலிருந்து இந்திய தேசிய காங்கிரஸின் தேர்ந்தெடுக்கப்பட்ட உறுப்பினராக உள்ளார். 2019 சட்டமன்றத் தேர்தல்களில் இவர் போட்டியிட்டு பின்தங்கினார்.  
2024 இல், இவர் போட்டியிட்டு தெனாலியிலிருந்து மிகப்பெரிய வாக்கு வித்தியாசத்தில் தேர்ந்தெடுக்கப்பட்டார். தற்போது, நாதென்லா மனோகர் சிவில் சப்ளைஸ், உணவு மற்றும் நுகர்வோர் விவகார அமைச்சராகப் பணியாற்றி வருகிறார்.
# நாதென்ட்லா மனோகர்

## ஆர்வங்கள்

மனோகர் தேசிய அளவில் தரவரிசைப்படுத்தப்பட்ட டென்னிஸ் வீரராக இருந்தார். இவர் நாட்டிலும் வெளிநாட்டிலும் பல போட்டிகளில் பங்கேற்றுள்ளார். 1986 ஆம் ஆண்டு தேசிய விளையாட்டுப் போட்டிகளில் வெண்கலப் பதக்கம் வென்றவர்.
# கே. வி. பி. புரம் மண்டலம்

**கே. வி. பி. புரம் மண்டலம்** (*K. V. B. Puram mandal*) இந்தியாவின் ஆந்திரப் பிரதேச மாநிலத்தில் உள்ள திருப்பதி மாவட்டத்தில் இடம்பெற்றுள்ள 34 மண்டலங்களில் ஒன்றாகும். பொதுவாக குமார வெங்கட பூபாலபுரம் மண்டலம் என்று அறியப்படுகிறது. இம்மண்டலம் சிறீகாளகசுத்தி வருவாய் பிரிவின் ஒரு பகுதியாகும். முன்பு சித்தூர் மாவட்டத்தின் ஒரு பகுதியாக இருந்த இம்மண்டலம் 2022 ஆம் ஆண்டு ஏப்ரல் மாதம் 4 ஆம் தேதியன்று புதிதாக உருவாக்கப்பட்ட திருப்பதி மாவட்டத்தின் ஒரு பகுதியாக மாற்றப்பட்டது.
# கே. வி. பி. புரம் மண்டலம்

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த மண்டலத்தின் மொத்த மக்கள் தொகை 42,111 ஆகும். இம்மக்கள் தொகையில் 20,965 ஆண்களும் 21,146 பெண்களும் இருந்தனர். 10875 குடும்பங்கள் இங்கிருந்தன. இம்மண்டலத்தின் சராசரி பாலின விகிதம் 1009 ஆகும்.
# வரைவு:பன்னாட்டு ரோபோட்டிக்ஸ் கூட்டமைப்பு

## **சர்வதேச ரோபோட்டிக்ஸ் கூட்டமைப்பு** **International Federation of Robotics**

சர்வதேச ரோபோட்டிக்ஸ் கூட்டமைப்பு (IFR) என்பது 1987 ஆம் ஆண்டு நிறுவப்பட்ட ஒரு தொழில்முறை இலாப நோக்கற்ற அமைப்பாகும், இது உலகளவில் ரோபோட்டிக்ஸ் துறையை ஊக்குவிக்கவும், வலுப்படுத்தவும் மற்றும் பாதுகாக்கவும் உருவாக்கப்பட்டது.
# வரைவு:பன்னாட்டு ரோபோட்டிக்ஸ் கூட்டமைப்பு

## **சர்வதேச ரோபோட்டிக்ஸ் கூட்டமைப்பு** **International Federation of Robotics**

### செயல்பாடுகள்

ரோபாட்டிக்ஸ் துறையில் ஆராய்ச்சி, மேம்பாடு, பயன்பாடு மற்றும் சர்வதேச ஒத்துழைப்பை அதாவது தொழில்துறை தானியங்கி ரோபோக்கள் மற்றும் சேவை ரோபோக்கள் மூலம் ஊக்குவிப்பதே சர்வதேச ரோபாட்டிக்ஸ் கூட்டமைப்பின் நோக்கமாகும், 1970 இல் நிறுவப்பட்ட ரோபாட்டிக்ஸ் ஆராய்ச்சிக்கான பழமையான மாநாடுகளில் ஒன்றான சர்வதேச ரோபாட்டிக்ஸ் கருத்தரங்கின் (ISR) ஒருங்கிணைப்பாளராகவும் சர்வதேச ரோபோட்டிக்ஸ் கூட்டமைப்பு உள்ளது.
# வரைவு:பன்னாட்டு ரோபோட்டிக்ஸ் கூட்டமைப்பு

## **சர்வதேச ரோபோட்டிக்ஸ் கூட்டமைப்பு** **International Federation of Robotics**

### செயல்பாடுகள்

#### உறுப்பினர்கள்

இன்று கிட்டத்தட்ட அனைத்து சர்வதேச தொழில்துறை ரோபோ வழங்குபவர்களும் 17 தேசிய ரோபோக்கள் சங்கங்களும் சர்வதேச ரோபோட்டிக்ஸ் கூட்டமைப்பு உறுப்பினர்களாக உள்ளன.தேசிய ரோபாட்டிக்ஸ் சங்கங்களின் தலைமையகம் ஜெர்மனி<nowiki/>யின் பிராங்பேர்ட்டில் உள்ளது.
# சாதனா சிவ்தாசனி

**சாதனா சிவ்தாசானி** (*Sadhana Shivdasani*) (2 செப்டம்பர் 1941-25 டிசம்பர் 2015) சாதனா என்ற ஒரே பெயரில் அறியப்பட்ட இவர் பாலிவுட் திரைப்படங்களில் பணியாற்றிய ஒரு இந்திய நடிகை ஆவார். இந்தித் திரைப்படங்களில் மிகவும் பிரபலமான நடிகைகளில் ஒருவராகக் கருதப்படும் சாதனா, தனது நேர்த்தியான அழகு மற்றும் ஆடை வடிவமைப்பிற்கான அறிக்கைகளுக்காக அறியப்பட்டார். 1960 களின் நடுப்பகுதியில் ராஜ் கோஸ்லா இயக்கிய அதிரடித் திரைப்பட முத்தொகுப்பு படங்களில் "மர்மப் பெண்ணாக" நடித்ததற்காக இவர் "மர்மமான பெண்" என்று பிரபலமாக அறியப்பட்டார்.
# சாதனா சிவ்தாசனி

## இளமை வாழ்க்கை

கராச்சியில் பிறந்த சாதனா அவரது குடும்பத்தினருடன் இந்தியப் பிரிவினையின் போது 7 வயதில் மும்பையில் குடிபெயர்ந்தார். *ஸ்ரீ 420* (1955) படத்தில் பெயர் குறிப்பிடப்படாத தோற்றத்தில் தோன்றிய பிறகு, சாதனா இயக்குனர் சஷாதர் முகர்ஜியின் ஆதரவில் இருந்தார். பின்னர், *லவ் இன் சிம்லா* (1960) படத்தில் நடித்தார். அப்படத்தில் இவரது தனித்துவமான சிகை அலங்காரம் வணிகக் குறியீடாக மாறியதுடன் "சாதனா கட்" என்றும் அறியப்பட்டது. இந்த வெற்றியைத் தொடர்ந்து, சாதனா ஒரு முன்னணி நடிகையாக *பராக்* (1960) , *ஹம் தோனோ* (1961) , *அஸ்லி-நக்லி* (1962) *ஏக் முசாஃபிர் ஏக் ஹசீனா* (1962) மேரே மெஹபூப் (1963) *வோ கோன் தி?* (1964) *அர்ஜூ* (1965) வக்த் (1965) மற்றும் *மேரா சாயா* (1966) போன்ற படங்களில் தன்னை நிலைநிறுத்திக் கொண்டார்.  
1960களின் பிற்பகுதியில் அதிதைராய்டியம் காரணமாக சாதனாவின் உடல்நிலை மோசமடைந்தது. இதனால் நடிப்பிலிருந்து சிறிது காலம் ஓய்வு எடுக்க வேண்டிய கட்டாயம் ஏற்பட்டது. பாஸ்டனுக்குச் சென்று சிகிச்சைப் பெற்றுக்கொண்ட பின்னர், 1969 ஆம் ஆண்டில் நடிப்புக்குத் திரும்பினார். தொடர்ந்து *ஏக் பூல் தோ மாலி* மற்றும் *இந்தகம்* என்ற இரண்டு வெற்றிப் படங்களில் நடித்தார்-. 1974 ஆம் ஆண்டில், நடிகை *கீதா மேரா நாம்* என்ற திரைப்படம் மூலம் இயக்குநராக அறிமுகமானார். பின்னர் நடிப்பிலிருந்து முழுமையாக விலகினார். தாமதமான வெளியீடான *உல்ஃபாத் கி நயீ மன்சிலீன்* (1994) படம் தாமதமாக வெளியானது. 2002 ஆம் ஆண்டில், சர்வதேச இந்தியத் திரைப்பட அகாதமி விருதுகளில் வாழ்நாள் சாதனையாளர் விருதைப் பெற்றார்.
# சாதனா சிவ்தாசனி

## சொந்த வாழ்க்கை

, வஹீதா ரெஹ்மான் மற்றும் நந்தா ஆகியோருடன்]]
சாதனா *லவ் இன் சிம்லா* படத்தை இயக்கிய ஆர். கே. நய்யார் என்பவரை 1966 மார்ச் 7 அன்று திருமணம் செய்து கொண்டார்.
# ஆர்ச்சரி பிரீமியர் லீக்

ஆர்ச்சரி பிரீமியர் லீக் (சுருக்கமாக APL) என்பது இந்தியாவில் துவங்கப்பட்டுள்ள உலகின் முதல் உரிமைக்குழு அடிப்படையிலான வில்வித்தை லீக் போட்டியாகும். இந்த போட்டிகள் இந்திய வில்வித்தை சங்கத்தால் நடத்தப்படுகிறது. ஆறு அணிகள் பங்கேற்கும் இந்த லீக் போட்டியின் முதல் பதிப்பு 2025 இல் துவங்கப்பட்டது. நடிகர் ராம் சரண் இந்த லீக்கின் விளம்பர தூதராக அறிவிக்கப்பட்டுள்ளார்.
# ஆர்ச்சரி பிரீமியர் லீக்

## வடிவம்

இந்த போட்டியில் மொத்தம் ஆறு அணிகள் பங்கேற்கின்றன. ஒவ்வொரு அணியிலும் இரண்டு வெளிநாட்டு வில்லாளர்கள் உட்பட எட்டு உறுப்பினர்கள் (நான்கு ஆண்கள் மற்றும் நான்கு பெண்கள்) உள்ளனர். ஒரு போட்டியில் ஒரு அணிக்காக பங்குபெறும் நான்கு பேரில் ஒருவராவது வெளிநாட்டு வில்லாளராக இருக்கவேண்டும் என்ற விதி உள்ளது.  
ரவுண்ட் ராபின் முறையில் அணிகளுக்கு இடையே போட்டிகள் நடைபெறுகின்றன. ஒரு நாளைக்கு மூன்று போட்டிகள் திட்டமிடப்பட்டுள்ளன. ஒவ்வொரு போட்டியும் 20 நிமிடங்கள் நீடிக்கும்.
# ஆர்ச்சரி பிரீமியர் லீக்

## அணிகள்

| ஜார்க்கண்ட் |
| --- |
# ஆர்ச்சரி பிரீமியர் லீக்

## ஒளிபரப்பு

தொலைக்காட்சி - தூர்தர்ஷன்  
ஸ்ட்ரீமிங் தளம் - சோனிலிவ்
# கோலாலம்பூர் உள்வட்டச் சாலை

**கோலாலம்பூர் உள்வட்டச் சாலை** (ஆங்கிலம்; *Kuala Lumpur Inner Ring Road*; மலாய்: *Jalan Lingkaran Dalam Kuala Lumpur*) என்பது மலேசியா, கோலாலம்பூரின் நகர்ப்புற மற்றும் நகராட்சி சுற்றுச் சாலை அமைப்பாகும். இந்த உள்வட்டச் சாலைக்குள் சுல்தான் இசுமாயில் சாலை *(Jalan Treacher),* இம்பி சாலை, மலேசிய கூட்டரசு சாலை 1, கூச்சிங் சாலை, சுல்தான் இசாமுதீன் சாலை *(Victory Avenue),* கினாபாலு சாலை, மகாராஜா லேலா சாலை *(Jalan Maharajalela)* ஆகிய சாலைகள் இணைந்துள்ளன.  
கோலாலம்பூரின் தங்க முக்கோணம் இந்த உள்வட்டச் சாலை எல்லைக்குள்தான் உள்ளது.
# கோலாலம்பூர் உள்வட்டச் சாலை

## மேம்பாடுகள்

கட்டுமானப் பணிகள் 2007-ஆம் ஆண்டின் பிற்பகுதியில் தொடங்கி 2009-ஆம் ஆண்டின் இறுதியில் நிறைவடைந்தன. இந்தத் திட்டம் கோலாலம்பூர் மாநகராட்சியின் நிர்வாகத்தால் (**DBKL**) வழிநடத்தப்படுகிறது.
# கோலாலம்பூர் உள்வட்டச் சாலை

## மேம்பாடுகள்

### புடு சாலை-ஆங் துவா சந்திப்புகள்

புடு சாலைக்கும் ஆங் துவா சாலைக்கும் இடையில் இருந்த 114 ஆண்டுகள் பழமையான புடு சிறைச்சாலையின் சுவர்கள் கோலாலம்பூர் மாநகராட்சியால் 20 சூன் 2010 அன்று இடிக்கப்பட்டது. இது புடு சாலை விரிவாக்கம் மற்றும் சுரங்கப்பாதை திட்டத்திற்கு வழி வகுத்தது. பிப்ரவரி 2022-இல் புடு சிறைச்சாலை வளாகம், புக்கிட் பிந்தாங் நகர மையமாக மாற்றப்பட்டது.
# கோலாலம்பூர் உள்வட்டச் சாலை

## மேம்பாடுகள்

### ராஜா சூலான் - இம்பிக்கும் இடைப்பட்ட பகுதி

2007-ஆம் ஆண்டில், ராஜா சூலான் சாலை மற்றும் இம்பி சாலை சந்திப்புகளுக்கு இடையிலான உள் வளையச் சாலையின் ஒரு பகுதி, இஸ்மார்ட் சுரங்கப்பாதை திறக்கப்பட்டதன் காரணமாக ஒரு வழிப் பாதையாக மாற்றப்பட்டது.  
அதே காலக்கட்டத்தில், சுல்தான் இசுமாயில்-கம்போங் பாண்டான் இணைப்புப் பாதையும் திறக்கப்பட்டது.
# மணிமேகலை (நடிகை)

**மணிமேகலை** (*Manimegalai*) தமிழ்த் தொலைக்காட்சித் துறையில் பணிபுரியும் ஓர் தொலைக்காட்சி தொகுப்பாளர் ஆவார். 2010 முதல் சன் டிவி நெட்வொர்க்கில் தொகுப்பாளராக பணிபுரிந்தவந்த இவர் 2019 ஆம் ஆண்டில் விஜய் தொலைக்காட்சியில் சேர்ந்து தொகுப்பாளராக இருந்து வருகிறார்.  
விஜய் தொலைக்காட்சி நிகழ்ச்சிகளை தொகுத்து வழங்குவதோடு, குக்கு வித் கோமாளியில் ஒரு கோமாளியாக பங்கேற்றதற்காக இவர் பரவலாக அங்கீகரிக்கப்பட்டார்.
# மணிமேகலை (நடிகை)

## சொந்த வாழ்க்கை

மணிமேகலை தமிழ்நாட்டின் திருப்பூர் மாவட்டத்தில் தொழிலதிபர் இராமாயப்பன் மற்றும் ஜோதிமணி ஆகியோருக்கு மகளாகப் பிறந்தார். இவருக்கு குணமணி என்ற இளைய உடன்பிறப்பு உள்ளார். 3 ஆம் வகுப்பு வரை, மணிமேகலை கோயம்புத்தூரில் படித்தார். பின்னர் தனது குடும்பத்துடன் சென்னைக்குக் குடிபெயர்ந்தார். சென்னையில் சந்தோஷ் வித்யாலா மெட்ரிகுலேஷன் பள்ளியில் தனது பள்ளிப் படிப்பைத் தொடர்ந்தார். பின்னர் திரு. இராமசாமி நினைவுப் பல்கலைக்கழகத்தில் (வடபழனி வளாகம்) முதுகலை வணிக மேலாண்மையில் (மனிதவளம் மற்றும் நிதியியல்) பட்டம் பெற்றார்.  
கல்லூரியில் இருந்தபோது சன் டிவி நெட்வொர்க்கின் சன் மியூசிக்கில் வீடியோ ஜாக்கியாக நடிக்கத் தொடங்கினார். 2017 ஆம் ஆண்டில் உதவி நடன இயக்குனர் உசைன் ஷேக் காதர் என்பவரை சந்தித்தார். அதே ஆண்டு இவர்கள் திருமணம் செய்து கொண்டனர்.
# மணிமேகலை (நடிகை)

## தொழில் வாழ்க்கை

### தொலைக்காட்சி

மணிமேகலை 30 டிசம்பர் 2009 அன்று தனது 17 வயதில் வீடியோ ஜாக்கியாக அறிமுகமானார். மேலும் சன் மியூசிக்கில் *சூப்பர் ஹிட்ஸ்* என்ற தனது முதல் நிகழ்ச்சியை தொகுத்து வழங்கினார். பின்னர் “சன் மியூசிக்”, “பிராங்கா சொல்லட்டா”, “பிளாக்”, “கோலிவுட் டைரீஸ்” போன்ற நேரடி நிகழ்ச்சிகள் மற்றும் உண்மை நிகழ்ச்சிகளை தொகுத்து வழங்கினார்.  
பல நேரடி நிகழ்ச்சிகள் மற்றும் பிரபலங்களை நேர்காணல்களை நடத்திய பிறகு ஒரு தொலைக்காட்சி தொகுப்பாளராக புகழ் பெற்றார்.  
2016 ஆம் ஆண்டில், மணிமேகலைக்கு உலக மனித ஒருங்கிணைப்பு மன்றம் சிறந்த தொகுப்பாளர் என்ற விருது வழங்கியது. அப்போதைய தமிழக ஆளுநர் கொனியேட்டி ரோசையா இந்த விருதை இவருக்கு வழங்கினார். இவரது ரசிகர்களால் இவருக்கு ஆங்கர் சூப்பர் ஸ்டார் என்று செல்லப்பெயர் சூட்டப்பட்டது.  
விஜய் தொலைக்காட்சியில் தனது கணவருடன் மிஸ்டர் அண்ட் மிசஸ் சின்னத்திரை என்ற உண்மை நிகழ்ச்சியில் பங்கேற்பதற்காக 2019 ஜனவரியில் சன் டிவி நெட்வொர்க்கிலிருந்து விட்டு வெளியேறினார்.  
மணிமேகலையும் இவரது கணவர் உசைனும் 2 வது “ரன்னர் அப் விருது” பெற்றனர். மேலும், மிஸ்டர் அண்ட் மிஸஸ் சின்னத்திரையில் இவர்களின் இறுதி செயல்திறனுக்காக பாராட்டப்பட்டனர். அதன் பிறகு, விஜய் தொலைக்காட்சியில் சில சிறப்பு நிகழ்ச்சிகளை தொகுத்து வழங்கினார். சமையல் நிகழ்ச்சியான குக்கு வித் கோமாளியில் மூன்று பருவங்களுக்கு கோமாளியாக பங்கேற்றார். பின்னர், பருவம் 5 இல், அவர் இரக்சனுடன் இணைந்து நிகழ்ச்சியை தொகுத்து வழங்கினார்.  
பிரியங்கா தேசுபாண்டேவுடன் ஏற்பட்ட கருத்து வேறுபாடு ஏற்பட்டதைத் தொடர்ந்து மணிமேகலை விஜய் தொலைக்காட்சியிலிருந்து விலகினார்.  
2025 ஆம் ஆண்டில், மணிமேகலை ஜீ தமிழ் தொலைக்காட்சியில் தனது பயணத்தைத் தொடங்கினார். மேலும் “டான்ஸ் ஜோடி டான்ஸ் ரீலோடெட் சீசன் 3” நிகழ்ச்சியின் இணைத் தொகுப்பாளராக ஆனார்.
# மணிமேகலை (நடிகை)

## தொழில் வாழ்க்கை

### நடிப்பு

இயக்குனர் பிரவீன் பென்னட் இயக்கத்தில் வெளியான பாரதி கண்ணம்மா என்ற தொடரில் ‘வெண்பா’ என்ற பாத்திரத்தில் நடிக்க மணிமேகலை முதலில் தேர்வு செய்யப்பட்டார். ஆனால் பின்னர், அந்த வேடத்தில் பரினா நடித்தார்.
# மணிமேகலை (நடிகை)

## தொழில் வாழ்க்கை

### யூடியூப்

மணிமேகலை மற்றும் உசைன் ஆகியோர் 2020 ஜூன் 4 அன்று உசைன் மணிமேகலை என்ற யூடியூப் ஊடகத்தைத் தொடங்கினர்.
# இம்பி சாலை

**இம்பி சாலை** (ஆங்கிலம்; *Imbi Road;* மலாய்: *Jalan Imbi*) என்பது மலேசியா, கோலாலம்பூர், புக்கிட் பிந்தாங் நகர மையத்தில் உள்ள ஒரு முக்கிய சாலையாகும். கோலாலம்பூர் மாநகரின் மைய வணிக மாவட்டமான தங்க முக்கோணத்தின் தெற்கு எல்லையை இந்தச் சாலை உருவாக்குகிறது.  
கிழக்கு முனையில், தங்க முக்கோணத்தில் தொடங்கி பின்னர் புக்கிட் பிந்தாங் சாலையுடன் சந்திக்கிறது. இந்தச் சாலைக்கு சார்ஜென்ட் இம்பி பின் சீடின் *(Sergeant Imbi bin Seedin)* என்பவரின் பெயர் சூட்டப்பட்டது.
# இம்பி சாலை

## இம்பி சீடின்

சார்ஜென்ட் இம்பி பின் சீடின் தொடக்கக்கால கோலாலம்பூரில் ஒரு குறிப்பிடத்தக்க நபராக இருந்தார். குறிப்பாக காவல் படையில் அவர் ஆற்றிய சேவைக்காகவும், தற்போது இம்பி சாலை மற்றும் புடு சாலை சந்திப்பில் அவரின் நினைவாகப் பெயரிடப்பட்ட இடத்தில் உள்ள அவரின் இல்லத்திற்காகவும் அறியப்படுகிறார்.  
1845-ஆம் ஆண்டில் பிறந்த அவர், தம்முடைய 16 வயதில் காவல் படையில் சேர்ந்து; பின்னர் தலைமை பூர்வீகக் காவலர் பதவிக்கு உயர்ந்தார். அந்தக் காலக்கட்டத்தில் இம்பி பகுதியின் உள்ளூர்ச் சமூகத்திற்கு பொதுநலச் சேவைகளைச் செய்தார்.
# இம்பி சாலை

## வழித்தடம்

இம்பி சாலை, தென்மேற்கு-வடகிழக்கு திசையில், புடு சாலை சந்திப்பிலிருந்து (புது சிறைச்சாலையின் முன்னாள் தளத்திற்கு அருகில்), கோலாலம்பூர் பெர்ஜெயா சதுக்கம், இம்பி மோனோரெயில் நிலையம் மற்றும் பார்க்ரோயல் விடுதி வழியாகச் செல்கிறது.  
பின்னர் புக்கிட் பிந்தாங் சாலைச் சந்திப்பில், மலேசிய பாதுகாப்பு படைகளின் நிதி வாரியத்தின் தலைமையகத்திற்கு முன்னால் முடிவடைகிறது.
# ரோஷினி ஹரிப்பிரியன்

**ரோஷினி ஹரிப்பிரியன்** (*Roshini Haripriyan*) **ரோஷினி** என்று நன்கு அறியப்பட்ட இவர் ஓர் இந்திய நடிகையும் வடிவழகியும் ஆவார். இவர் முக்கியமாக தமிழ்த் திரைப்படங்களில் தோன்றுகிறார். பாரதி கண்ணம்மா என்ற தொலைக்காட்சித் தொடரில் நாயகியாக நடித்ததற்காக நன்கு அறியப்பட்டவர். 2022 ஆம் ஆண்டில் ‘குக் வித் கோமாளி பருவம் 3’ என்ற சமையல் தொடரில் போட்டியாளராக இருந்தார். விமர்சன ரீதியாக பாராட்டப்பட்ட கருடன் (2024) படத்தில் நடித்து இவர் பரவலான கவனத்தை ஈர்த்தார்.
# ரோஷினி ஹரிப்பிரியன்

## ஆரம்பகால வாழ்க்கை.

ரோஷினி, ஹரிப்பிரியன் மற்றும் அமலா தம்பத்யருக்கு மகளாக தமிழ்நாட்டின் சென்னையில் பிறந்தார். சென்னையின் புனித மேரீஸ் மெட்ரிக் பள்ளியில் பள்ளிக் கல்வியை முடித்த பின்னர், எத்திராஜ் மகளிர் கல்லூரியில் மனித உயிரியல் துறையில் பட்டம் பெற்றார்.
# ரோஷினி ஹரிப்பிரியன்

## தொழில் வாழ்க்கை

ரோஷினி 2019 ஆம் ஆண்டில் விஜய் தொலைக்காட்சியில் ஒளிப்பரப்பான பாரதி கண்ணம்மா என்ற தொலைக்காட்சித் தொடரில் ‘கண்ணம்மா’ என்ற வேடம் மூலம் அறிமுகமானர். இருப்பினும், 2021 ஆம் ஆண்டில், தனது திரைப்பட அறிமுகமாக தொடரிலிருந்து விலகுவதாக அறிவித்தார். இவருக்கு பதிலாக நடிகை வினுஷா தேவி மாற்றப்பட்டார். இருப்பினும், தொலைக்காட்சியைத் தவிர, ரோஷினி பல விளம்பரங்கள் மற்றும் குறும்படங்களிலும் தோன்றினார். 2022 ஆம் ஆண்டில், இவர் சமையல் நிகழ்ச்சியான குக்கு வித் கோமாளியில் (பருவம் 3) தோன்றினார். இருப்பினும் இறுதிப் போட்டி நடைபெறுவதற்கு சற்று முன்பு நிகழ்ச்சியில் இருந்து வெளியேற்றப்பட்டார்.
# ரோஷினி ஹரிப்பிரியன்

## ஊடகங்கள்

2019 மற்றும் 2020 ஆம் ஆண்டுகளில் தொடர்ச்சியாக இரண்டு ஆண்டுகள், ரோஷினி தி டைம்ஸ் ஆஃப் இந்தியாவின் இந்திய தொலைக்காட்சியில் மிகவும் விரும்பத்தக்க 20 பெண்கள் பட்டியலில் பட்டியலிடப்பட்டார்.
# சாய்ராங்-ஆனந்த விகார் முனைய இராஜதானி எக்ஸ்பிரஸ்

*20507 / 20508* எண்கள் கொண்ட **சாய்ராங்-ஆனந்த விகார் முனைய இராஜதானி எக்ஸ்பிரஸ்** (*Sairang–Anand Vihar Terminal Rajdhani Express*) இந்திய இரயில்வேக்கு சொந்தமான ராசதானி விரைவுவண்டி வகை தொடருந்து ஆகும். இது இந்தியாவின் மிசோரம் மாநிலத்தின் சாய்ராங் நகரத்தையும், இந்தியாவின் தலைநகரான தில்லியின் ஆனந்து விகார் முனையத் தொடருந்து நிலையத்தையும் இணைக்கிறது
. முன்பதிவு மடடுமே கொண்ட இந்த இரயிலில் முதல் வகுப்பு குளிர்பதனப் பெட்டிகள், இரண்டாம் வகுப்பு குளிர்பதனப் பெட்டிகள் மற்றும் மூன்றாம் வகுப்பு குளிர்பதனப் பெட்டிகள் கொண்டுள்ளது. இந்த இரயில் முழுவதும் குளிர்பதனம் செய்யப்பட்டுள்ளது.
# சாய்ராங்-ஆனந்த விகார் முனைய இராஜதானி எக்ஸ்பிரஸ்

## துவக்க விழா

இந்த இரயிலை 13 செப்டம்பர் 2025 அன்று இந்தியப் பிரதமர், நரேந்திர மோதி மிசோரம் மாநிலத் தலைநகரான அய்சால் தொடருந்து நிலையத்திலிருந்து துவக்கி வைத்தார்.
# சாய்ராங்-ஆனந்த விகார் முனைய இராஜதானி எக்ஸ்பிரஸ்

## நேர அட்டவணை

*வண்டி எண் |20507 | சாய்ராங் | மிசோரம் | வெள்ளிக்கிழமை (மாலை 4:30)*  
* வண்டி எண் |20508 | ஆனந்து விகார் இரயில் நிலையம் | தில்லி | ஞாயிற்றுக் கிழமை (இரவு 7:50 )*
# சாய்ராங்-ஆனந்த விகார் முனைய இராஜதானி எக்ஸ்பிரஸ்

## வழித்தடங்கள் & நிறுத்தங்கள்

| வரிசை எண் | வண்டி எண் 20507 - சாய்ராங் → தில்லி ஆனந்து விகார் இரயில் நிலையம் | வருகை | புறப்பாடு | நா:: | வண்டி எண் 20508 - ஆனந்த விகார் இரயில் முனையம் → சாய்ராங் | வருகை | புறப்பாடு | நா: |  |
| --- | --- | --- | --- | --- | --- | --- | --- | --- | --- |
| 1 | சாய்ராங் | – | 16:30 | 1 | தில்லி ஆனந்த விகார் இரயில் முனையம் | – | 19:50 | 1 |  |
| 2 | பைராபி | 17:18 | 17:20 | 1 | கான்பூர் செண்டிரல் | 00:35 | 00:40 | 2 |  |
| 3 | ஐலாகாண்டி | 18:28 | 18:30 | 1 | பண்டிட் தீனதயாள் உபாத்தியாயா சந்திப்பு தொடருந்து நிலையம் (முகல்சராய்) | 04:35 | 04:45 | 2 |  |
| 4 | பதார்பூர் | 19:40 | 19:50 | 1 | பட்னா சந்திப்பு | 08:00 | 08:10 | 2 |  |
| 5 | நியூ ஹாபலாங் | 21:50 | 21:52 | 1 | ஜமால்பூர் | 11:05 | 11:10 | 2 |  |
| 6 | ஹொஜாய் | 01:43 | 01:45 | 2 | பாகல்பூர் | 12:25 | 12:30 | 2 |  |
| 7 | குவகாத்தி | 04:00 | 04:15 | 2 | சாகிப்கஞ்ச் சந்திப்பு | 13:46 | 13:48 | 2 |  |
| 8 | ரங்கியா | 05:13 | 05:15 | 2 | மால்டா | 16:15 | 16:25 | 2 |  |
| 9 | பார்பேட்டா ரோடு | 06:00 | 06:02 | 2 | நியு ஜல்பைகுரி | 19:35 | 19:45 | 2 |  |
| 10 | நியூ போங்கைகாவொன் | 07:10 | 07:12 | 2 | நியூ கூச் பெகர் | 21:55 | 22:05 | 2 |  |
| 11 | நியூ கூச் பெகர் | 08:45 | 08:55 | 2 | நியூ போங்கைகாவொன் | 00:10 | 00:12 | 3 |  |
| 12 | நியு ஜல்பைகுரி | 10:35 | 10:45 | 2 | பார்பேட்டா ரோடு | 01:00 | 01:02 | 3 |  |
| 13 | மால்டா | 14:50 | 15:00 | 2 | ரங்கியா | 02:00 | 02:02 | 3 |  |
| 14 | சாகிப்கஞ்ச் சந்திப்பு | 16:53 | 16:55 | 2 | குவகாத்தி | 03:20 | 03:35 | 3 |  |
| 15 | பாகல்பூர் | 18:10 | 18:15 | 2 | ஹொஜாய் | 05:43 | 05:45 | 3 |  |
| 16 | ஜமால்பூர் | 19:10 | 19:15 | 2 | நியூ ஹாபலாங் | 09:00 | 09:02 | 3 |  |
| 17 | பட்னா சந்திப்பு | 22:00 | 22:10 | 2 | பதார்பூர் | 11:20 | 11:30 | 3 |  |
| 18 | பண்டிட் தீனதயாள் உபாத்தியாயா சந்திப்பு தொடருந்து நிலையம் (முகல்சராய்) | 01:20 | 01:30 | 3 | ஐலாகாண்டி | 12:30 | 12:32 | 3 |  |
| 19 | கான்பூர் செண்டிரல் | 05:30 | 05:35 | 3 | பதார்பூர் | 13:44 | 13:46 | 3 |  |
| 20 | தில்லி ஆனந்த விகார் இரயில் முனையம் | 10:50 | – | 3 | சாய்ராங் | 15:15 | – | 3 | } |
# சாய்ராங்-ஆனந்த விகார் முனைய இராஜதானி எக்ஸ்பிரஸ்

## பெட்டிகளின் வரிசை

| பெட்டி வகை | குறியீடு | எண்ணிக்கை |  |
| --- | --- | --- | --- |
| எஞ்சின் | ENG | 2 |  |
| பார்சல் பெட்டிகள் | LPR | 2 |  |
| முதல் வகுப்பு குளிர்சாதனப் பெட்டி | 1A | 1 |  |
| இரண்டாம் வகுப்பு குளிர்சாதனப் பெட்டி | 2A | 4 |  |
| மூன்றாம் வகுப்பு குளிர்சாதனப் பெட்டி | 3A | 12 |  |
| சமையல் பெட்டி | PC | 1 | } |
# சாய்ராங்-ஆனந்த விகார் முனைய இராஜதானி எக்ஸ்பிரஸ்

## குறிப்பு

இந்த இரயில் வாரம் ஒரு முறை மட்டுமே.
# காயம்குளம் - 1

**காயம்குளம் - 1** *(Kym 1), வேளாண் பெயர்; **லட்சுமி** (Lakshmi),* எனப்படும் இந்த நெல் வகை, **கொட்டாரக்கரை - 1** மற்றும் **பொடுவி** ஆகிய நெல் இரகங்களை ஒத்திசைவு அமைப்பு (HS) முறையில் உருவாக்கப்பட்ட ஒரு புதிய நெல் இரகமாகும். தென்னிந்தியாவின் கேரள மாநில ஆலப்புழா மாவட்டம், காயம்குளம் பகுதியில் அமைந்துள்ள "ஓனாட்டுக்கரை வட்டார வேளாண் ஆராய்ச்சி நிலையம்", 1981 ஆம் ஆண்டு வெளியிட்ட இந்த நெல் இரத்தை பொதுவாக **லட்சுமி** எனும் வேளாண் பெயரில் அழைக்கப்படுகிறது.
# காயம்குளம் - 1

## பின்னணி

மிக நீண்டக் கால அளவில் அறுவடைக்கு தயாராகும் இந்த நெல் வகை, 165-180 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் மெல்லிய சிவப்பு நிறமாகும். மேலும் நீர்ப்பாசன வசதியுள்ள பகுதிகளில் நன்கு வளரக்கூடிய இதன் நெற்பயிர், சராசரியாக ஒரு எக்டேருக்கு சுமார் 5,000 முதல், 5,500 கிலோ வரை கூல விளைச்சல் தருவதாக கூறப்படுகிறது. இரண்டாம் பயிர் பருவத்திற்கு ஏற்ற இந்நெல் இரகம், இலை சுருட்டுப்புழு, இலையுறை கருகல் நோய் மற்றும் நோய்க்கு மிதமான எதிர்ப்புத் திறன் கொண்டது, மேலும் தண்டு துளைப்பானுக்கு மிகவும் எதிர்ப்புத் திறன் கொண்டது.
# செராஸ் நெடுஞ்சாலை

**செராஸ் நெடுஞ்சாலை** அல்லது **செராஸ் சாலை**–**லோக் இயூ சாலை** எனும் மலேசிய கூட்டரசு சாலை 1; (ஆங்கிலம்; *Cheras Highway, Federal Route 1* அல்லது *Cheras Road*–*Loke Yew Road*; மலாய்: *Lebuhraya Cheras, Laluan Persekutuan 1*; *Jalan Cheras–Jalan Loke Yew*) என்பது மலேசியா, கோலாலம்பூர் தென்கிழக்கு பகுதியில் ஒரு முதனமை நெடுஞ்சாலையாகும். இது கோலாலம்பூரின் செராஸ் வழியாகச் செல்லும் முக்கியமான சாலை என்பது குறிப்பிடத்தக்கது. இந்த நெடுஞ்சாலை கோலாலம்பூர் மாநகராட்சியால் (**DBKL**) பராமரிக்கப்படுகிறது.  
முன்பு காலத்தில் அங்கிருந்த செராஸ் கிராமத்திலிருந்து செராஸ் சாலை அதன் பெயரைப் பெற்றது. செராஸ் எனும் சொல் மலாய் சொல்லான தெராஸ் *(Teras)* எனும் சொல்லில் இருந்து பெறப்பட்டதாக அறியப்படுகிறது. *தெராஸ்* என்பது ஒரு மரத்தின் மையப் பகுதியைக் குறிப்பிடுவதாகும்.
# செராஸ் நெடுஞ்சாலை

## வரலாறு

இந்த நெடுஞ்சாலை 1988-ஆம் ஆண்டு மெட்ராமாக் கார்ப்பரேசன் *(Metramac Corporation)* நிறுவனத்தால் மேம்படுத்தப்பட்டது. செராஸ் சாலை சுங்கச்சாவடி 1990 செப்டம்பர் 1 முதல் செயல்படத் தொடங்கியது. ஓராண்டு கழித்து சுங்கச்சாவடியின் செயல்பாடுகள் இடைநிறுத்தம் செய்யப்பட்டன. இருப்பினும் 1991 செப்டம்பர் 15 அன்று மீண்டும் செயல்படத் தொடங்கியது.  
அதன் பின்னர், சுங்கச்சாவடிக் கட்டணம் வழக்கமான மலேசிய ரிங்கிட் RM **1**-இல் இருந்து 50 விழுக்காடு குறைக்கப்பட்டது. போக்குவரத்து நெரிசல்கள்; மற்றும் பொதுமக்களிடம் இருந்து கிடைக்கப் பெற்ற பல முறையீடுகளுக்குப் பிறகு, 14 செப்டம்பர் 2003-இல் சுங்கச்சாவடியில் கட்டணம் வசூலிப்பது ஒட்டுமொத்தமாக நிறுத்தப்பட்டது. அதன் பின்னர் சூலை 17, 2017-இல் சுங்கச்சாவடி வளாகத்தில் தாமான் மிடா எம்ஆர்டி நிலையம் உருவாக்கப்பட்டது. தற்போது இந்த நெடுஞ்சாலை கோலாலம்பூர் மாநகராட்சி (DBKL) நிர்வாகத்தால் பராமரிக்கப்படுகிறது.
# செராஸ் நெடுஞ்சாலை

## வரலாறு

### மாநகராட்சியின் திட்டங்கள்

செராஸ் நெடுஞ்சாலையில் ஏற்பட்ட நெரிசல் காரணமாக, கோலாலம்பூர் மாநகராட்சி இரண்டு திட்டங்களை முன்னெடுத்தது. செராஸ்–காஜாங் விரைவுச்சாலையிலிருந்து தாமான் கோனாட் *(Taman Connaught)* வரையிலான ஒரு சுரங்கப்பாதை கட்டுவது; மற்றும் தாமான் லென் செங் *(Taman Len Seng);* ஆலாம் டாமாய் *(Alam Damai)* வரையிலான மேம்பாலங்கள் கட்டுவது; அந்த இரண்டு திட்டங்கள் ஆகும். சுரங்கப்பாதை ஏப்ரல் 14, 2008 அன்று திறக்கப்பட்டது.  
மற்ற திட்டங்களில், புலாத்தான் செராஸ்–பண்டார் துன் ரசாக் வட்டச்சுற்று *(Bulatan Cheras–Bandar Tun Razak)* கீழ்ப்பாதை கட்டுவது; செராஸ் நெடுஞ்சாலையின் பழைய செராஸ் கூட்டரசு சாலையை மேம்படுத்துவது; மற்றும் 2010-ஆம் ஆண்டில் திறக்கப்பட்ட தெந்தராம் சாலை *(Jalan Tenteram)* ஆகியவை அந்தத் திட்டங்களில் அடங்கும். செராஸ் நெடுஞ்சாலையின் பெரும்பகுதியில் சுங்கை பூலோ-காஜாங் எம்ஆர்டி வழித்தடம் இணைந்து செல்கிறது.
# வளத்தாப்பிட்டி

<templatestyles src="Module:Infobox/styles.css"></templatestyles>
**வளத்தாப்பிட்டி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது சம்மாந்துறை பிரதேச செயலாளர் பிரிவில் அமைந்துள்ளது. இது கல்முனைக்குத் தென்மேற்கே சுமார் 25 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது.
# உடங்கா

<templatestyles src="Module:Infobox/styles.css"></templatestyles>
**உடங்கா** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது சம்மாந்துறை பிரதேச செயலாளர் பிரிவில் அமைந்துள்ளது. இது கல்முனைக்குத் தென்மேற்கே சுமார் 15 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது.
# செட்டள்ளி

**செட்டள்ளி** (*Chettalli*) என்பது இந்தியாவின் கர்நாடகா மாநிலத்தில் உள்ள குடகு மாவட்டத்தில் சித்தபுராவிற்கு அருகிலுள்ள ஒரு சிறிய கிராமம் ஆகும்.
# செட்டள்ளி

## அஞ்சல் நிலையம்

செட்டள்ளியில் ஓர் அஞ்சல் நிலையம் உள்ளது. இதன் அஞ்சல் குறியீடு எண் 571 248 மற்றும் தொலைபேசி குறியீடு 08276 ஆகும்.
# செட்டள்ளி

## மத்திய தோட்டக்கலை பரிசோதனை நிலையம்

இந்தியத் தோட்டக்கலை ஆராய்ச்சி நிறுவனம் செட்டள்ளியில் ஒரு மத்திய தோட்டக்கலை பரிசோதனை நிலையத்தை பராமரிக்கிறது. இந்நிலையம் ஆசியாவிலேயே மிகப்பெரிய தோட்டக்கலை ஆராய்ச்சி நிறுவனமாகும். இங்கு அதிகமான ஆராய்ச்சி பணிகள் மேற்கொள்ளப்பட்டு வருகின்றன. குடகு மாவட்டத்தின் கூர்க்கில் 92 எக்டேர் பரப்பளவில் குடகு ஆரஞ்சு பழம் பயிரிடப்படுகிறது. பப்பாளி, கொடித்தோடை, இறம்புட்டான், பம்புளிமாசு, ஆனைக்கொய்யா, மங்குசுத்தான், கிளா (தாவரம்), போன்ற பழ வகைகளும் உரோசா, ஆஸ்ட்டர், ஆர்க்கிட் போன்ற பூ வகைகளும் இங்கு பயிர் செய்யப்படுகின்றன.
# செட்டள்ளி

## காப்பி ஆராய்ச்சி மையம்

செட்டள்ளியில் ஒரு காப்பி ஆராய்ச்சி மையம் செயல்படுகிறது. சாகுபடி முறைகள் மற்றும் காப்பியை தாக்கும் நோய்கள் பற்றியும் அந்நோய்களை கட்டுப்படுத்துவது தொடர்பாகவும் பல்வேறு ஆராய்ச்சிகளை இம்மையம் மேற்கொள்கிறது.
# செட்டள்ளி

## நிர்வாகம்

குடகு மாவட்டத்தில் உள்ள குசால்நகர் வட்டத்தின் ஒரு பகுதியாக செட்டள்ளி நிர்வகிக்கப்படுகிறது.
# செட்டள்ளி

## சுற்றுலா

செட்டள்ளி பகுதியில் காணப்படும் மலைகளை பார்வையிட தினமும் சுற்றுலா பயணிகள் வருகின்றனர். மேலும் இங்கு காணப்படும் சேரல பகவதி கோயில் மிகவும் புகழ் பெற்றதாகும்.
# செட்டள்ளி

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி செட்டள்ளியின் மொத்த மக்கள் தொகை 1128 ஆக இருந்தது.
# செட்டள்ளி

## மாெழிகள்

இங்குள்ள மக்கள் கன்னடம், குடகு மொழி, மற்றும் துளு அரேபாசே (கெளடா மக்கள்) போன்ற மொழிகளை பேசுகிறார்கள்.
# மெக்கோபோடா

**மெக்கோபோடா** (*Mecopoda*) என்பது *மெக்கோபாடினே* என்ற துணைக்குடும்பத்தைச் சேர்ந்த புதர் கிரிக்கெட்டுகளின் வகை பேரினமாகும். இதன் சிற்றினங்கள் இந்தியா, சீனா, கொரியா, சப்பான், இந்தோசீனா, மலேசியா, மெலனீசியா ஆகிய நாடுகளில் காணப்படுகின்றன. ஆர்த்தோப்டெரா சிற்றினக் கோப்பு இப்போது கீழ்க்கண்ட சிற்றினங்களைப் பட்டியலிடுகிறது.  
- இனக்குழு *மெக்கோபோடா எலாங்கேட்டா* லின்னேயசு, 1758-மாதிரி இனம் "மெ. மாக்குலாட்டா" சர்வில் உள்ளடக்கியது. இது *மெ. ஜவனா ஜவானா* ஒத்த சிற்றினமாகும்.  
பிற சிற்றினங்கள்:  
- *மெக்கோபோடா ஆம்ப்ளா* கோரோச்சோவ், 2020
- *மெக்கோபோடா அங்கசுடா* கோரோச்சோவ், 2020 (2 துணையினங்கள்)
- மெக்கோபோடா டைலேட்டாடா* ரெட்டன்பாச்சர், 1892* (2 துணையினங்கள்)
- *மெக்கோபோடா டைவெர்ஜன்சு* ரெட்டன்பாச்சர், 1892
- *மெக்கோபோடா கெரின்சி* கோரோச்சோவ், 2020
- *மெக்கோபோடா பிரிமைன்சு* கோரோச்சோவ், 2020
- *மெக்கோபோடா சாவேரி* கோரோச்சோவ், 2020
- *மெக்கோபோடா தெனிப்ரோசா* (வாக்கர், 1869)
- *மெக்கோபோடா சிராம்பிகா* கிரிஃபினி, 1908
# எம். சிறீனிவாசு ரெட்டி

**எம். சிறீனிவாசு ரெட்டி** (*M. Srinivas Reddy*) என்பவர் இந்தியாவின் தெலுங்கானாவைச் சேர்ந்த ஓர் அரசியல்வாதியாவார். மடிரெட்டி சிறீனிவாசு ரெட்டி என்ற பெயராலும் இவர் அறியப்படுகிறார். 2015 ஆம் ஆண்டு சூன் மாதம் 17 ஆம் தேதி முதல் 2021 ஆம் ஆண்டு சூன் மாதம் 16 ஆம் தேதி வரை தெலுங்கானா சட்ட மேலவையில் ஆளுநரின் ஒதுக்கீட்டில் உறுப்பினராகப் பணியாற்றினார். பாரத் இராட்டிர சமிதி என்ற கட்சியின் உறுப்பினராக தெலுங்கானா அரசியலில் இவர் இயங்கினார்.
# எம். சிறீனிவாசு ரெட்டி

## வாழ்க்கைக் குறிப்பு

மடிரெட்டி சிறீனிவாசு ரெட்டி தெலுங்கானா மாநிலத்தின் அனம்கொண்டா மாவட்டத்தில் உள்ள மம்னூர் கிராமத்தில், ராமகிருட்டிணா ரெட்டி மற்றும் அம்ருதம்மா ஆகியோருக்கு மகனாக 1939 ஆம் ஆண்டு சூலை மாதம் 20 ஆம் தேதியன்று பிறந்தார். உசுமானியா பல்கலைக்கழகத்தில் முதுகலைப் பட்டமும் முனைவர் பட்டமும் பெற்றார்.
# எம். சிறீனிவாசு ரெட்டி

## அரசியல்

முன்னதாக இவர் கட்சியின் பொதுச் செயலாளராகவும், பாரத் இராட்டிர சமிதி கட்சியின் தலைமையகப் பொறுப்பாளராகவும் பணியாற்றினார்.
# நியானியாசு

**நியானியாசு** (*Neanias*) என்பது ஆர்த்தோப்டெரான்களின் ஒரு பேரினமாகும். இது சில நேரங்களில் துணைக்குடும்பம் கிரில்லாகிரிடினே, கிரில்லாக்ரிடினி இனக்குழு 'இலை-மடிப்பு கிரிக்கெட்டுகள்' என்று அழைக்கப்படுகிறது. இவை இந்திய துணைக்கண்டம், சப்பான், ஹீனான், இந்தோசீனா, மேற்கு மலேசியா (சுமாத்திரா) ஆகிய நாடுகளில் காணப்படுவதாக பதிவுகள் தெரிவிக்கின்றன.
# நியானியாசு

## சிற்றினங்கள்

*ஆர்த்தோப்டெரா சிற்றினங்கள் கோப்பு* கீழ்க்கண்ட சிற்றினங்களைப் பட்டியலிடுகிறது.  
- *நியானியாசு ஆம்ப்லசு* <small>கோரோச்சோவ், 2008</small>
- *நியானியாசு அங்கசுடிபென்னி*சு <small>கோரோச்சோவ், 2008</small>
- *நியானியாசு அட்ரோடிமினாட்டசு* <small>கார்னி, 1937</small>
- *நியானியாசு பெசி* <small>கிரிஃபினி, 1914</small>
- *நியானியாசு எரினேசியசு* <small>கோரோச்சோவ், 2008</small>
- *நியானியாசு மாக்னசு* <small>மாட்சுமுரா & ஷிராகி, 1908</small>
- *நியானியாசு மெடியசு* <small>கோரோச்சோவ், 2008</small>
- *நியானியாசு ஓகாசவாரென்சிசு* <small>விக்கரி & கெவன், 1999</small>
- *நியானியாசு பார்வசு* <small>கோரோச்சோவ், 2008</small>
- *நியானியாசு பிளிஜின்சுகி* <small>கோரோச்சோவ், 2008</small>
- *நியானியாசு இசுகோமடசு* புருனோர் வான் வாட்னெவில், 1888-**மாதிரி இனம்**
- *நியானியாசு சபாப்டெரசு* <small>கார்னி, 1924</small>
- *நியானியாசு வைரென்சு* இங்க்ரிசு, 2018
# சிறீலங்கா: ஹைடிங் தி எலிபெண்ட்

**இலங்கை: யானையை மறைத்தல் - இனப்படுகொலை, போர்க்குற்றங்கள், மானுடத்துக்கு எதிரான குற்றங்களை ஆவணப்படுத்துதல்** (*Sri Lanka: Hiding the Elephant– Documenting Genocide, War Crimes and Crimes Against Humanity*) என்பது சென்னை பல்கலைக்கழகத்தின் அரசியல் மற்றும் பொது நிர்வாக பீடத்தின் தலைவர் ராமு மணிவண்ணன் 2014 ஆம் ஆண்டு எழுதிய புத்தகமாகும். இது இலங்கை ஆயுதப்படைகள் தமிழர்களுக்கு எதிராக செய்த படுகொலைகள், போர்க்குற்றங்கள், மானுடத்துக்கு எதிரான குற்றங்களைப் பற்றியதாக உள்ளது.
# அப்பாச்சைட்டு

**அப்பாச்சைட்டு** (*Apachite*) என்பது Cu<sub>9</sub>Si<sub>10</sub>O<sub>29</sub>·11H<sub>2</sub>O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இது தாமிர சிலிக்கேட் வகை கனிமம் ஆகும். அமெரிக்காவின் அரிசோனா மாநிலத்திலுள்ள கிலா மாகாணத்தில் அமைந்துள்ள திரிப்பிங் சிபிரிங் மலைகளில் கிறித்துமசு தாமிரச் சுரங்கத்திற்கு அருகிலுள்ள பகுதியில் வசிக்கும் அப்பாச்சி பழங்குடியினருடன் இந்த பெயர் தொடர்புடையது. இங்குதான் 1980 ஆம் ஆண்டில் அப்பாச்சைட்டு கனிமம் முதன்முதலில் கண்டுபிடிக்கப்பட்டு விவரிக்கப்பட்டது.  
பன்னாட்டு கனிமவியல் சங்கம் அப்பாச்சைட்டு கனிமத்தை Apa என்ற குறியீட்டால் அடையாளப்படுத்துகிறது.  
அப்பாச்சைட்டு கனிமம் ஒற்றைச் சரிவச்சு படிக அமைப்பைக் கொண்டுள்ளது. இப்படிகத்தில் சீரற்ற நீளத்தில் 3 அச்சுகளும், ஒன்றுக்கொன்று செங்குத்தாக இரண்டு அச்சுகளும், 90 பாகைக்கு குறைவான ஒரு கோணமும் உள்ளன. δ = 0.040 என்ற அளவுள்ள அதிகபட்ச இரட்டை ஒளிவிலகல் மதிப்பைக் கொண்டுள்ளது. இது கனிமத்தின் அதிகபட்ச மற்றும் மிகக் குறைந்த விலகல் குறியீட்டிற்கு இடையிலான வேறுபாட்டை விவரிக்கிறது. அப்பாச்சைட்டு ஓர் அசமத்திருப்பப் பண்பு கொண்ட கனிமமாகும். எனவே இந்த கனிமத்தில் ஒளியின் வேகம் மாறுபடும்.  
அப்பாச்சைட்டு கனிமம் உருமாறிய பாறை சூழல்களில் கோமேதகம் டயாப்சைடு கினோயிட்டு, கிலாலைட்டு, கிளினோயெத்ரைட்டு, சொனோட்லைட்டு, அப்போபில்லைட்டு, கால்சைட்டு மற்றும் தோபர்மொரைட்டு போன்ற கனிமங்களுடன் சேர்ந்து காணப்படுகிறது.
# தெனாலி சிரவன் குமார்

**தெனாலி சிரவன் குமார்** (*Tenali Sravan Kumar*) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் ஆந்திரப் பிரதேசத்தின் தடிகொண்டா சட்டமன்றத் தொகுதியிலிருந்து சட்டமன்ற உறுப்பினராகப் பணியாற்றினார். பின்னர் இவர் ஆந்திரப் பிரதேசத்தின் தடிகொண்டா நாடாளுமன்றத் தொகுதியின் தெலுங்கு தேச கட்சியின் தலைவரானார். 2019 மாநில சட்டமன்றத் தேர்தலில் ஒய். எஸ். ஆர். காங்கிரஸ் கட்சியினைச் சேர்ந்த உண்டவல்லி ஸ்ரீதேவியிடம் 4,083 வாக்குகள் வித்தியாசத்தில் தோல்வியடைந்தார்.
# தெனாலி சிரவன் குமார்

## ஆரம்பகால வாழ்க்கை

தெனாலி சுரவன் குமார் குண்டூர் மாவட்டத்தில் பிறந்தார். இவரது தந்தை தெனாலி ஜான்சு.
# தெனாலி சிரவன் குமார்

## அரசியல் வாழ்க்கை

2014-2019: தடிகொண்டா தொகுதி சட்டமன்ற உறுப்பினர் (தெலுங்கு தேசம் கட்சி)
# இராமாவத் ரவீந்திர குமார்

**இராமாவத் ரவீந்திர குமார்** (*Ramavath Ravindra Kumar*) என்பவர் இந்தியாவைச் சேர்ந்த ஓர் அரசியல்வாதியாவார். தெலுங்கானா மாநிலத்தைச் சேர்ந்த இவர் தெலுங்கானா இராசுட்டிர சமிதி கட்சியில் உள்ளார். தேவரொண்டா சட்டமன்றத் தொகுதியை பிரதிநிதித்துவப்படுத்துகிறார்.
# இராமாவத் ரவீந்திர குமார்

## ஆரம்ப கால வாழ்க்கை

நல்கொண்டா மாவட்டத்தில் உள்ள தேவரகொண்டா அருகே உள்ள செரிபள்ளி கிராமத்தில் ஓர் இலம்பாடி சாதியில் பிறந்தார். எல்எல்பி எனப்படும் சட்டம் மற்றும் முதுகலை பட்டங்களைப் பெற்றுள்ளார்.
# இராமாவத் ரவீந்திர குமார்

## அரசியல்

தேவரகொண்டா இராமாவத் ரவீந்திர குமார் 2004 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் இந்தியப் பொதுவுடைமைக் கட்சியின் வேட்பாளராகப் போட்டியிட்டார். தெலுங்கு தேசம் கட்சியின் போட்டியாளரைத் தோற்கடித்து முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார். 2014 ஆம் ஆண்டிலும் இந்தியப் பொதுவுடைமைக் கட்சியின் சார்பில் போட்டியிட்டு இரண்டாவது முறையாக சட்டமன்ற உறுப்பினராகத் தேர்ந்தெடுக்கப்பட்டார். தெலுங்கானா சட்டமன்றத்தில் இந்தியப் பொதுவுடைமைக் கட்சியின் சார்பில் தேர்ந்தெடுக்கப்பட்ட ஒரே சட்டமன்ற உறுப்பினராக இருந்தார். பின்னர் தெலுங்கானா சட்டமன்றத்தில் இந்தியப் பொதுவுடைமைக் கட்சியின் அவைத் தலைவராகவும் இருந்தார். பின்னர் தெலுங்கானா இராசுட்டிர சமிதி கட்சியில் சேர்ந்தார்.
# கிழக்கு–மேற்கு இணைப்பு விரைவுச்சாலை

**கிழக்கு–மேற்கு இணைப்பு விரைவுச்சாலை** அல்லது **சாலாக் விரைவுச்சாலை** (ஆங்கிலம்; *East–West Link Expressway* அல்லது *Salak Expressway*; மலாய்: * Lebuhraya Hubungan Timur–Barat*) என்பது செபுத்தே புறநகர்ப் பகுதியில் இருந்து செராஸ், தாமான் கோனாட் வரையிலான மலேசிய கூட்டரசு நெடுஞ்சாலையில் நீட்டிக்கப்பட்ட ஒரு விரைவுச்சாலை ஆகும்.  
பேராக், கிரிக் நகரில் இருந்து கிளாந்தான் ஜெலி வரை செல்லும் கிழக்கு-மேற்கு நெடுஞ்சாலை 4 *(East–West Highway/Gerik–Jeli Highway)* வழித்தடத்திற்கும் கிழக்கு–மேற்கு எனும் அடைமொழிச் சொற்கள் உள்ளன. இருப்பினும் இந்த கிழக்கு–மேற்கு இணைப்பு விரைவுச்சாலை என்பது கோலாலம்பூர் தென்கிழக்கு பரவல் இணைப்புத் திட்டத்தின் ஒரு பகுதியாகும்.
# கிழக்கு–மேற்கு இணைப்பு விரைவுச்சாலை

## கூறுகள்

தாமான் கோனாட் பசார் மாலாம் எனும் இரவு சந்தை *(Taman Connaught Pasar Malam)* ஒவ்வொரு புதன்கிழமையும் மாலை 5:00 மணி முதல் அதிகாலை 1:00 மணி வரை தாமான் கோனாட் குடியிருப்புப் பகுதியில் நடைபெறும். அந்தக் கட்டத்தில் கிழக்கு–மேற்கு இணைப்பு விரைவுச்சாலையில் சட்டவிரோதமாக வாகனங்கள் நிறுத்துப் படுவதால் போக்குவரத்து நெரிசல் ஏற்படுவது வழக்கமாகிறது.
# கிழக்கு–மேற்கு இணைப்பு விரைவுச்சாலை

## சுங்கக் கட்டணங்கள்

| கட்டணம்
(மலேசிய ரிங்கிட் RM) |  |  |
| --- | --- | --- |
| **0** | விசையுந்துகள், மிதிவண்டிகள் அல்லது 2 அல்லது அதற்கும் குறைவான சக்கரங்களைக் கொண்ட வாகனங்கள் | **இலவசம்**
(மே 11, 2011 முதல்) |
| **1** | வாடகை உந்துகளைத் தவிர்த்து, 2 அச்சுகள் மற்றும் 3 அல்லது 4 சக்கரங்களைக் கொண்ட வாகனங்கள் |  |
| **2** | பேருந்துகளைத் தவிர்த்து, 2 அச்சுகள் மற்றும் 5 அல்லது 6 சக்கரங்களைக் கொண்ட வாகனங்கள் |  |
| **3** | 3 அல்லது அதற்கு மேற்பட்ட அச்சுகளைக் கொண்ட வாகனங்கள் |  |
| **4** | வாடகை உந்துகள் |  |
| **5** | பேருந்துகள் | } |
# மின் உறைவித்தல்

**மின் உறைவித்தல்** (*Electrofreezing*) என்பது ஒரு பொருளை, குறிப்பாக திரவங்களை, மின்புலம் அல்லது மின்சாரம் பயன்படுத்தி விரைவாகக் குளிர வைத்து உறையச் செய்யும் முறையாகும். இந்த உறைவித்தல் முறை முதன்முதலில் 1892 ஆம் ஆண்டு துஃபோர் என்பவரால் அறிமுகப்படுத்தப்பட்டது. நீர்ம அம்மோனியாவின் மின் உறைதல் இதற்கு எடுத்துக்காட்டாகும். வியாழன் போன்ற கோள்களில் மின் புயல்கல் நிகழும் போது இயற்கையாகவே இம்முறை நிகழும் என்று கருதப்படுகிறது. பனியும் ஓர் உயர் அழுத்த பனியின் ஒரு வடிவமாகக் கருதப்படுகிறது.  
உட்படும் பொருளைப் பொறுத்து, உறைதல் என்பது குறிப்பிட்ட புல தீவிரங்களில் மட்டுமே நிகழ்கிறது. அதற்கு மேல் மின்சார புலங்கள் வேதியியல் வினைகளைத் தூண்டும் அளவுக்கு வலிமையானவையாக உள்ளன.
# மின் உறைவித்தல்

## பயன்கள்

உணவுகளை மின் உறைவித்தல் முறையில் உறையச் செய்தால், அதில் உள்ள நீர் சிறிய பனிக்கட்டிகளாக மாறி, உணவின் சுவை, வடிவம் மற்றும் ஊட்டச்சத்துக்களை பாதுகாக்கும்.  
உயிரியல் ஆராய்ச்சியில் செல்ல்கள் மற்றும் திசுக்களை பாதுகாப்பாக வைத்திருக்க மின் உறைவித்தல் முறையைப் பயன்படுத்துகிறார்கள்.
# அதிகபட்ச அடர்த்தி

**அதிகபட்ச அடர்த்தி** (*Maximum density*) என்பது கொடுக்கப்பட்ட நிலைமைகளின் கீழ் அந்தப் பொருள் அதிகபட்சமாக அடையக்கூடிய அடர்த்தி ஆகும்.
# அதிகபட்ச அடர்த்தி

## அதிகபட்ச அடர்த்தியை அடைதல்

கிட்டத்தட்ட அனைத்து அறியப்பட்ட பொருட்களும் வெப்பப்படுத்துதலுக்குப் பதிலளிக்கும் வகையில் வெப்ப விரிவாக்கத்திற்கு உட்படுகின்றன. அதாவது, ஒரு குறிப்பிட்ட நிறை பொருள் குறைந்த வெப்பநிலையில் குறைந்த கன அளவிற்கு சுருங்குகிறது. பொருட்கள், குறிப்பாக மூலக்கூற்று சக்திகள் பலவீனமாக இருக்கும் திரவங்களும், அழுத்தத்தின் பயன்பாட்டில் சுருக்கத்திற்கு உட்படுகின்றன. எனவே கிட்டத்தட்ட அனைத்து பொருட்களும் மிகக் குறைந்த வெப்பநிலை மற்றும் மிக அதிக அழுத்தங்களில் அதிகபட்ச அடர்த்தியை அடைகின்றன. இது பொருளின் திண்ம நிலையின் சிறப்பியல்பு பண்பு ஆகும். உலோகங்களும் கனிமங்களுக்கும் கூட குறைந்த வெப்பநிலை, அழுத்தம் போன்ற சூழல்களில் அதிகபட்ச அடர்த்தியில் இருக்கும்.
# அதிகபட்ச அடர்த்தி

## நீர்

குறிப்பாக குறிப்பிடத்தக்க ஒழுங்கற்ற அதிகபட்ச அடர்த்தி, நீரின் அடர்த்தி ஆகும். நீர் 4 °செல்சியசு வெப்பநிலையில் (39 °பாரங்கீட்டு) வெப்பநிலையில் அடர்த்தி உச்சத்தை அடைகிறது. பூமியின் சுற்றுச்சூழல் அமைப்பில் இது முக்கியமான விளைவுகளைக் கொண்டுள்ளது.
# மகுவா சட்டமன்றத் தொகுதி

**மகுவா சட்டமன்றத் தொகுதி** *(Mahuwa Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது தௌசா மாவட்டத்தில் அமைந்துள்ளது. மகுவா, தௌசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மகுவா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | விசம்பர் தயாள் | சுயேச்சை |  |
| 1977 | உம்ராவ் சிங் | ஜனதா கட்சி |  |
| 1980 | அரி சிங் | இந்திய தேசிய காங்கிரசு (இ) |  |
| 1985 | கிரோடி லால் | பாரதிய ஜனதா கட்சி</br> |  |
| 1990 | அரி சிங் | rowspan=3 | இந்திய தேசிய காங்கிரசு</br> |
| 1993 |  |  |  |
| 1998 |  |  |  |
| 2003 | அரிக்யான் சிங் | பாரதிய ஜனதா கட்சி</br> |  |
| 2008 | கோலாமா | சுயேச்சை |  |
| 2013 | ஓம் பிரகாசு | பாரதிய ஜனதா கட்சி</br> |  |
| 2018 | ஓம் பிரகாசு அட்லா | சுயேச்சை |  |
| 2023 | இராசேந்திரா | பாரதிய ஜனதா கட்சி</br> | } |
# மனிதப் பல்

**மனிதப் பற்கள்** (*human teeth*) உணவுப் பொருட்களை விழுங்குவதற்கும், வெட்டுவதற்கும், அரைப்பதற்கும் பயன்படுகின்றன. எனவே, அவை மனித செரிமான அமைப்பின் ஒரு பகுதியாகக் கருதப்படுகின்றன. மனிதர்களுக்கு வெட்டுப்பற்கள், கோரைப் பற்கள், முன்கடைவாய் பற்கள், கடைவாய்ப் பற்கள் என நான்கு வகையான பற்கள் உள்ளன. இவை ஒவ்வொன்றும் ஒரு குறிப்பிட்ட செயல்பாட்டைச் செய்கின்றன. வெட்டுப்பற்கள் உணவை வெட்டுகின்றன, கோரைப் பற்கள் உணவைக் கிழிக்கின்றன, கடைவாய்ப் பற்களும் முன்கடைவாய்ப் பற்களும் உணவை நசுக்குகின்றன. பற்களின் வேர்கள் மேல் தாடை அல்லது கீழ் தாடை ஆகியவற்றில் பதிக்கப்பட்டுள்ளன, மேலும் அவை ஈறுகளால் மூடப்பட்டிருக்கும். பற்கள் மாறுபட்ட அடர்த்தி மற்றும் கடினத்தன்மை கொண்ட பல திசுக்களால் ஆனவை.  
பெரும்பாலான பாலூட்டிகளைப் போலவே மனிதர்களும் இருபக்க பற்கள் கொண்டவர்கள், அதாவது அவர்களுக்கு இரண்டு வகை பற்கள் உருவாகின்றன. முதல் வகை , "முதன்மை பற்கள்" அல்லது "பால் பற்கள்" என்றும் அழைக்கப்படுகின்றன, பொதுவாக இறுதியில் 20 பற்களைக் கொண்டிருக்கும். முதன்மை பற்கள் பொதுவாக ஆறு மாத வயதில் தோன்றத் தொடங்குகின்றன, சில குழந்தைகள் ஒன்று அல்லது அதற்கு மேற்பட்ட தெரியும் பற்களுடன் பிறக்கின்றன, அவை புதிதாகப் பிறந்த குழந்தைகளின் பற்கள் அல்லது "பால் பற்கள்" என்று அழைக்கப்படுகின்றன.
# மனிதப் பல்

### அமைப்பு

பல் உடற்கூறியல் பல் அமைப்பைப் பற்றிய ஆய்வுக்கு உட்பட்டது. பற்களின் வளர்ச்சி, தோற்றம் மற்றும் வகைப்பாடு அதன் ஆய்வுத் துறைக்குள் வருகிறது,. பல் உடற்கூறியல் என்பது பற்கள் மற்றும் அவற்றின் அமைப்புகளின் பெயரிடுதலுடன் தொடர்புடையது என்பதால் இது ஒரு வகை அறிவியலாகும். சிகிச்சையின் போது பற்கள் மற்றும் கட்டமைப்புகளை எளிதாக அடையாளம் கண்டு விவரிக்க உதவுகிறது.
# மனிதப் பல்

### அமைப்பு

#### பல் அமைப்பு

ஒரு பல் இரண்டு முக்கிய அமைப்புகளைக் கொண்டுள்ளது:
# மனிதப் பல்

### கிரீடம்

இது ஈறுகளுக்கு மேலே உள்ள பகுதி. பற்சிப்பி - ஒரு கடினமான, பாதுகாப்பு பொருள், பல்லின் கிரீடத்தை மூடுகிறது.
# மனிதப் பல்

### வேர்

இது பல்லின் பகுதியை தாடையில் வைத்திருக்கிறது. ஈறுகள் அதை மூடுவதால் வேரைப் பார்க்க முடியாது. வேர் பல்லை பீரியண்டால்ட் லிகமென்ட் ( பல் குழியை வரிசைப்படுத்தும் மென்மையான இணைப்பு திசு) உடன் நங்கூரமிடுகிறது.கிரீடத்தின் பெரும்பகுதி பல்ப் அறையுடன் உள்ளே டென்டினால் ("டென்டைன்" ) ஆனது.  
பற்களில் நான்கு முக்கிய அடுக்குகள் உள்ளன, அவற்றுள்:  
பற்சிப்பி. இது ஒவ்வொரு பல்லின் பாதுகாப்பு வெளிப்புற அடுக்கு. பற்சிப்பி பற்களை குழி ஏற்படுத்தும் பாக்டீரியாக்களிலிருந்து பாதுகாக்க உதவுகிறது. பற்சிப்பி மனித உடலில் மிகவும் கடினமான பொருள்.  
டென்டின். பற்சிப்பிக்கு அடியில், டென்டின் ஒரு அடுக்கு உள்ளது. டென்டின் பற்சிப்பியைப் போல வலிமையானது அல்ல. பற்சிப்பி இல்லாதபோது, பல் துவாரங்கள் ஏற்படும் அபாயம் அதிகரிக்கிறது.  
சிமெண்டம். சிமெண்டம் பல் வேரை மூடுகிறது. பல்லின் வேரை மூடி,பல்லை தாடையில் உறுதியாக நங்கூரமிட உதவுகிறது.  
பல் கூழ். இது பல்லின் உட்புற அடுக்கு. இதில் நரம்புகள், இரத்த நாளங்கள் மற்றும் இணைப்பு திசுக்கள் உள்ளன.
# சின்னமுகத்துவாரம்

**சின்னமுகத்துவாரம்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது ஆலையடிவேம்பு பிரதேச செயலாளர் பிரிவில் அமைந்துள்ளது. இது அக்கரைப்பற்றுக்குத் தெற்கே சுமார் 3 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# சின்னமுகத்துவாரம்

## இங்குள்ள சமயத் தலங்கள்

- சின்னமுகத்துவாரம் இரட்சகர் தேவாலயம்
# சின்னப்பனங்காடு

<templatestyles src="Module:Infobox/styles.css"></templatestyles>
**சின்னப்பனங்காடு** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது ஆலையடிவேம்பு பிரதேச செயலாளர் பிரிவில் அமைந்துள்ளது. இது அக்கரைப்பற்றுக்குத் தெற்கே சுமார் 6 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# இயற்கையின் அடிப்படை விதிகளுக்கான மையம்

**இயற்கையின் அடிப்படை விதிகளுக்கான மையம்** (*Center for the Fundamental Laws of Nature*) என்பது ஆர்வர்டு பல்கலைக்கழகத்தில் உள்ள ஓர் ஆராய்ச்சி மையமாகும். கோட்பாட்டு துகள் இயற்பியல் மற்றும் அண்டவியல் துறைகளில் இம்மையம் கவனம் செலுத்துகிறது.
# இயற்கையின் அடிப்படை விதிகளுக்கான மையம்

## மையம்

இயற்கையின் அடிப்படை விதிகளுக்கான மையம் ஆர்வர்டின் இயற்பியல் துறையில் உள்ள உயர் ஆற்றல் கோட்பாட்டுக் குழுவாகும். 2020 ஆம் ஆண்டு சனவரி மாத நிலவரப்படி, இம்மையம் 12 ஆசிரிய மற்றும் இணை ஆசிரியர்களைக் கொண்டிருந்தது. 18 முதுகலை பட்டதாரிகளும் 19 பட்டதாரி மாணவர் உறுப்பினர்களும் இங்கிருந்தனர். இவர்களைத் தவிர பல இணை நிறுவனங்கள், வருகை தரும் அறிஞர்கள் மற்றும் ஊழியர்களும் இங்கிருந்தனர். நோபல் பரிசு பெற்ற டேவிட் பாலிட்சர் (முனைவர் 1974), செல்டன் கிளாசோ (முனைவர் 1959), டேவிட் கிராசு, சிடீவன் வெயின்பெர்க் மற்றும் இயூலியன் சிவிங்கர் உள்ளிட்ட பல முக்கிய துகள் கோட்பாட்டாளர்கள் ஆர்வர்டில் பட்டங்களைப் பெற்றுள்ளனர் அல்லது பணியாற்றியுள்ளனர்.
# இயற்கையின் அடிப்படை விதிகளுக்கான மையம்

## ஆய்வு

இயற்கையின் அடிப்படை விதிகளுக்கான மையத்தில் நடைபெறும் ஆராய்ச்சிகள்:
- குவாண்டம் புவியீர்ப்பு
- சரக் கோட்பாடு
- Black holes
- நிலையான மாதிரியைத் தாண்டிய இயற்பியல்
- கரும்பொருள் (வானியல்)
- பயனுள்ள களக் கோட்பாடுகள்